1 + 1 zeezicht appartement aan het begin van Bagdat Avenue - HomeAway
11,7 km van het centrum van Istanboel
Ingediend 31 jan. 2016
Ingediend 20 nov. 2014
Herşey çok güzeldi problem yaş..
Herşey çok güzeldi problem yaşamadık
Ingediend 17 nov. 2014
Daire gayet iyiydi, memnun kal..
Daire gayet iyiydi, memnun kaldım.
Ingediend 19 nov. 2014 Vrystaat: Só sal R900 m. droogtehulp versprei word | Netwerk24
Deur Cheréne Pienaar 29 Januarie 2020 16:50
Dit vorm deel van die R900 miljoen se droogtehulp wat die regering aan die provinsie geskenk het om van die knellende droogte te herstel. Die aankondiging is verlede Vrydag gemaak.
Setjhaba Maphalla, woordvoerder van die Vrystaatse premier, Sisi Ntombela, het aan Netwerk24 gesê ná ’n deeglike ontleding sal kommersiële boere ook baat vind by die R76 miljoen.
Die regering het Vrydag R900 miljoen aan die Vrystaat vir droogtehulp geskenk. Foto: Charles Smith
Die res van die R900 miljoen sal onder die verskeie munisipaliteite verdeel word (sien kassie).
Dr. Roy Jankielsohn, DA-LPW en leier van die amptelike opposisie in die wetgewer, sê dit is dikwels die kommersiële boere wat kos verskaf wat onderaan die lys is wanneer droogtehulp aangebied word.
Hy beoog om dié en ander kwessies oor die ruim skenking op die volgende vergadering van die wetgewer te opper.
Netwerk24 het die volgende vrae aan die premier gerig:
* Gaan die hulp in die vorm van kontant of voerhulp vir boere (kommersieel en opkomend) wees?
* Gaan van die geld gebruik word om boorgate te sink, tenks op te sit of pypleidings te lê?
* Gaan boere wat reeds baie vee verloor het, vergoed word? Indien wel, watter boere kwalifiseer hiervoor?
* Gaan die departement middelmanne aanwys om die droogtehulp na boere te kanaliseer? Indien wel, hoe gaan die staat sorg dat die geld wel by die boere uitkom?
* Wat is die tydsraamwerk waarbinne die hulp (voer, geld of toerusting) by die boere gaan uitkom?
Maphalla het nog nie hierop gereageer nie, maar ’n opvolg-berig met sy antwoorde sal gepubliseer word.
Die droogtehulp aan die Vrystaatse munisipaliteite sal as volg onderverdeel word (bedrae afgerond). Volgens Maphalla is dit volgens die erns van die droogte in elke distrik:
Kopanong-munisipaliteit – R63 miljoen
Letsemeng-munisipaliteit – R10 miljoen
Mohokare-munisipaliteit – R9 miljoen
Masilonyana-munisipaliteit – R61 miljoen
Matjhabeng-munisipaliteit – R7 miljoen
Tokologo-munisipaliteit – R8 miljoen
Nala-munisipaliteit – R7 miljoen
Mafube-munisipaliteit – R33 miljoen
Moqhaka-munisipaliteit – R57 miljoen
Metsimaholo-munisipaliteit – R15 miljoen
Dihlabeng-munisipaliteit – R25 miljoen
Mantsopa-munisipaliteit – R10 miljoen
Maluti-a-Phofung-munisipaliteit – R220 miljoen
Nketoana-munisipaliteit – R19 miljoen
Phumelela-munisipaliteit – R23 miljoen
Setsoto-munisipaliteit – R55 miljoen
Die Vrystaat het ’n milde skenking van die regering gekry om van die knellende droogte te herstel. Foto: Charles Smith
Meer oor: Droogte | Vrystaat | Sisi Ntombela | Droogtehulp
Hulp aan boervroue gaan ‘oor veel meer as geld’